Ján Michal Landerer

Ján Michal Landerer (* 5. august 1726, Budín† 10. júl 1795, Bratislava) bol tlačiar a nakladateľ, ktorý pôsobil v 18. storočí na území dnešného Slovenska, v Bratislave.

 Kariéra 
Ako príslušník kníhtlačiarskej rodiny získal roku 1751 občianstvo v Bratislave. Tu po deľbe rodinného majetku na budínsku a bratislavskú časť viedol od roku 1750 podnik, ktorý rozšíril o royerovskú tlačiareň. V roku 1774 odkúpil jezuitskú tlačiareň v Košiciach a neskôr royerovskú tlačiareň v Pešti a stal sa popredným tlačiarom v strednej Európe nielen veľkosťou podniku, ale najmä kvalitou tlače. Podnik rozšíril aj o kníhkupectvo, ale predával iba knihy z vlastných tlačiarní.

Od Márie Terézie získal privilégium na tlačenie všetkých kníh, neskôr privilégium publikovať dokumenty zo zasadaní snemu a roku 1764 začal vydávať noviny Preßburger Zeitung, ktoré do roku 1812 zostali vo vlastníctve rodiny. Od roku 1783 u neho vychádzali Prešpurské noviny.

Vydávaním operných libriet sa zaslúžil o rozvoj opery, z jeho tlačiarne vyšli aj cenné hudobné tlače.
Tlačil:
 učebnice
 školské správy
 príležitostné spisy v latinčine, nemčine, maďarčine, slovenčine

Vydával diela Antona Bernoláka, Jozefa Ignáca Bajzu, Jána Severiniho.

V roku 1783 bol za zásluhy v kníhtlačiarstve povýšený do šľachtického stavu.

 Rodinné väzby 
 Michal Landerer (17601810)syn, tlačiar zúčastňoval sa na správe rodinného podniku, tajne tlačil leták a proklamácie pre protihabsburské jakobínske hnutie, bol zatknutý a odsúdený na 10-ročný trest
 Ľudovít Landerer (18001854)vnuk, tlačiar a nakladateľ, posledný príslušník landererovskej tlačiarskej rodiny, kvôli rodinnému podniku zanechal štúdiá, bol podozrievaný zo spolupráce s viedenskou tajnou políciou, roku 1824 mala jeho tlačiareň 9 lisov a 40 zamestnancov, vydával najvplyvnejší maďarský politický denník Pesti Hírlap a tlačili sa v nej aj revolučné bankovky (košútky)

Produkcia Landererovej tlačiarne
 Presspurské noviny
 Preßburger Zeitung

Tlače z Landererovej tlačiarne v elektronickej podobe
 Arcadia in Brenta - dostupné v Digitálnej knižnici UKB
 LÖWEN, Anton. Verzeigniss der Bücher welche bey Anton Löwen Buchhändler in Pressburg um beygesetzte Preisse verkauft werden. Pressburg : Michael Landerer, 1783. 254 s. - dostupné v Digitálnej knižnici UKB
 SKLENÁR, Juraj. Rariora naturae monumenta in Ungaria occurentia .... Posonii : I. M. Landerer, 1780. 40 s. - dostupné v Digitálnej knižnici UKB
 Preßburger Zeitung (len vydania do konca roka 1795) - dostupné v Digitálnej knižnici UKB
 Presspurské noviny
 Új hadi regulamentum melly az 1751-dik esztendöben magyar országh gyulese alatt szereztetett.Felséges Maria Theresia Romai Császárné... Posonyban : Landerer János Mihály, 1751. 30 s. - dostupné v Digitálnej knižnici UKB

 Zdroj 
 LANDERER, Ján Michal. In: 
 LANDERER, Michal. In: 

Kategória:Narodenia v 1726
Kategória:Úmrtia v 1795
Kategória:Kníhtlačiari
Kategória:Osobnosti z Budapešti
Kategória:Slovenskí vydavatelia